Anders Høglund

Anders Høglund (født 1966) er en norsk journalist og programleder som har hatt oppdrag både på radio og TV.

Fra starten i 1993 jobbet Høglund i radiokanalen P4, der han blant annet ledet et debattprogram som først het Si det som det er, for så å få navnet Tvert i mot (senere også på TV). Programmet var lagt opp slik at Høglund opptrådte som kverulant uansett hva folk mente.

Han TV-debuterte i 1996 med tv-versjonen av debattprogrammet TVert imot på TV3. Året etter gikk han til NRK hvor han ledet programmet Djevelens advokat. Han returnerte til TV3 i 2000 for å lede realityserien Baren.

Etter å ha ledet Tvert imot på P4 til 2004, gikk Høglund over til Kanal 24 hvor han først ledet morgensendinger og siden humorprogrammet Canal Royal.

 Referanser 

Kategori:Norske journalister
Kategori:Norske radioprogramledere
Kategori:Norske TV-programledere
Kategori:Programledere for NRK TV
Kategori:Programledere for Viasat
Kategori:Personer fra Oslo